B4-0166, 0167 και 0205/95

Ψήφισμα σχετικά με την προστασία των ζώων εκτροφής

Το Ευρωπαϊκό Κοινοβούλιο,

- έχοντας υπόψη τη δήλωση της Επιτροπής της 20ής Ιανουαρίου 1995 σχετικά με την προστασία των ζώων εκτροφής και ιδιαίτερα την μεταφορά τους καθώς και την πάχυνση των αγελάδων

- έχοντας υπόψη τη γνωμοδότησή της 15ης Δεκεμβρίου 1993 σχετικά με την πρόταση της Επιτροπής προς το Συμβούλιο για την έκδοση οδηγίας που τροποποιεί την οδηγία 91/628/ΕΟΚ και αφορά την προστασία των ζώων κατά τη μεταφορά τους ((ΕΕ C 20, 24.1.1994, σελ. 63)) και το ψήφισμά του της 15ης Δεκεμβρίου 1993 σχετικά με την προστασία των ζώων ((ΕΕ C 20, 24.1.1994, σελ. 68)),

Α. λαμβάνοντας υπόψη ότι το Συμβούλιο, παρά τη νέα πρόταση της Επιτροπής (COM(94)0252), δεν έχει ακόμη επιτύχει να τροποποιήσει την οδηγία 91/628/ΕΟΚ,

Β. λαμβάνοντας υπόψη ότι πρότεινε την υιοθέτηση λεπτομερών κοινοτικών διατάξεων που θα διέπουν τη μέγιστη διάρκεια μεταφοράς και την παροχή νερού και τροφής στα ζώα,

Γ. έχοντας υπόψη ότι πρέπει να σταματήσουν αμέσως οι ταλαιπωρίες που υφίστανται τα εισαγόμενα και εξαγόμενα ζώα, ιδιαιτέρως δε τα ζώα που προορίζονται για σφαγή κατά τη μεταφορά τους μέσα στην Κοινότητα, ακόμη και αν παραβιάσεις της ισχύουσας νομοθεσίας διαπράττονται μόνο από τη μειονότητα των μεταφορέων ζώων,

Δ. έχοντας υπόψη ότι η πρόταση της Επιτροπής (COM(94)0315) για την τροποποίηση της οδηγίας του Συμβουλίου αριθ. 64/433/ΕΟΚ θα μπορούσε να δρομολογήσει τη δημιουργία επαρκώς πυκνού δικτύου σφαγείων ώστε να περιορισθεί στο απολύτως ελάχιστο η μεταφορά ζώων για σφαγή,

1. επισημαίνει τις δηλώσεις της Επιτροπής, την οποία και καλεί να καταβάλει επειγόντως περισσότερες προσπάθειες, ώστε να επιτευχθεί δίκαιη συμβιβαστική λύση[semigr ]

2. καλεί το Συμβούλιο να λάβει πάραυτα απόφαση για τη θέσπιση ενιαίων κανόνων μεταφοράς ζώων στην ΕΕ, λαμβανομένης υπόψη της προαναφερθείσας γνωμοδότησης του Κοινοβουλίου, και να εξαρτήσει τη χορήγηση αντισταθμίσεων για εξαγωγές ζώντων ζώων από την αυστηρή τήρηση κανόνων για την ευημερία των ζώων και κτηνιατρικών ελέγχων[semigr ]

3. καλεί την Επιτροπή να υποβάλει στο Κοινοβούλιο και το Συμβούλιο προτάσεις για την περαιτέρω μείωση ή την απαγόρευση των εξαγωγών ζώντων ζώων για σφαγή, όπου θα περιλαμβάνονται και μέτρα σύμφωνα με τα οποία θα τυγχάνουν, ακόμη και μέσα στην Κοινότητα, προνομιακής μεταχείρισης οι μεταφορές κρέατος παρά οι μεταφορές ζώντων ζώων[semigr ]

4. χαιρετίζει την εξαγγελία της Επιτροπής, ότι θα υποβάλει πριν από τα τέλη 1995 την έκθεση για την οποία κάνει λόγο το άρθρο 6 της οδηγίας 91/629/ΕΟΚ περί των ελαχίστων προδιαγραφών για την προστασία των μόσχων ((ΕΕ L 340 της 11.12.1991, σ. 28)), και ζητεί η έκθεση αυτή να συνοδεύεται με προτάσεις για την απαγόρευση σε όλα τα κράτη μέλη της εκτροφής μόσχων μέσα σε ξύλινα κλουβιά καθώς και να προβλέπει μία μεταβατική περίοδο[semigr ]

5. καλεί την Επιτροπή να προβλέψει ότι η μεταφορά ζώων που προορίζονται για σφαγή θα πρέπει να διαρκεί το ανώτερο 8 ώρες άνευ διακοπής και να θέσει σαφείς προδιαγραφές για τις χερσαίες, θαλάσσιες και εναέριες μεταφορές, η τήρηση των οποίων θα παρακολουθείται από ανεγνωρισμένους κτηνιατρικούς φορείς, με στόχο τη βελτίωση των συνθηκών μεταφοράς[semigr ]

6. καλεί την Επιτροπή να διασφαλίσει την διενέργεια αυστηρών ελέγχων όσον αφορά τις συνθήκες υπό τις οποίες μεταφέρονται τα ζώα από τρίτες χώρες[semigr ]

7. καλεί την Επιτροπή να παράσχει οικονομική ενίσχυση σε αγροτικές περιοχές και παραγωγούς που εθίγησαν από τις τροποποιήσεις των ισχυουσών διατάξεων[semigr ]

8. καλεί την Επιτροπή να προτείνει κοινοτική ετικέττα ως τμήμα της πολιτικής της για την προστασία των καταναλωτών, να πιστοποιεί την ποιότητα των προϊόντων κρέατος και των συνθηκών στις οποίες εξετράφησαν, μεταφέρθηκαν και εσφάγησαν τα ζώα[semigr ]

9. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τις κυβερνήσεις των κρατών μελών.